polyglot-tagger/wikipedia-language-snippets-filtered huggingface dataset:
Misy fedrà ao amin' ny lovantsofin' ny vahoaka makoa, izay milaza fa ny razamben' izy ireo dia ny lehilahy sy ny vehivavy nateraky ny tendrombohitra Namuli izay toeram-ponenana niavian' izy ireo, raha nisy zava-manana aina iray avy amin' ireo tendrombohitra eny akaiky .
Arakaraka ny mpanoratra sy ny fiteny anoratany ny fomba fanoratana ny teny nogasina hoe Makoa: Macoua, Macua, Macuas, Makhuwa, Makoane, Makoa, Mako, Makoua, Makouwa, Makuas, Makuwa, Makwai, Makwa, Mato, Meto, Wakua, Wamakua.
Ny vondrom-piteny mandinga, izay vondrona lehibe indrindra ao amin' ny faritra misy ny Mandinka, dia asehon’ ny fiteny ao amin' ny firenen’ i Afrika Andrefana rehetra: any Maoritania, any Senegaly, any Gambia, any Ginea, any Liberià, any Siera Leôna, any Kôtidivoara any any Nizera.
Manomboka amin' ny haavon' ny ranomasina izany — izay ahitana ny karazana sasany, toa ny P. geayi, izay maniry eny amin' ny dongom-pasika — ka hatramin' ny 1 600 m ho an' ny Pachypodium lealii any amin' ny faritra atsimo amin' i Afrika ary 1 900 m ho an’ ny Pachypodium brevicaule eto Madagasikara.
Ny mpiteny mandeana vaovao rehetra dia miteny amin' ny fiteny maro an' ny mpifanolo-bodirindrina aminy, toy ny fiteny arabo sy ny fiteny persana, ary ny fiantraikan' ireo fiteny ireo amin' ny fitsipitenin' ny fiteny mandeana vaovao dia lehibe, indrindra amin' ny voambolana sy ny endriky ny anarana.
Mandritra ny fanompoam-pivavahana amin' ireo zanahary sy ny fanahy isan-karazany na amin' ny razana dia matetika ahitana fisotroana zava-pisotro , fanaovana sorona sy fanatitra (biby, anana, sakafo masaka, voninkazo, vato sarobidy, volafotsy, volamena, sns) ary fanaovana sikidy.
Ity voltora lehibe ity – izay manana halava 1,10 m hatramin' ny 1,50 m; sy elatra mirefy hatramin'ny 3 m; sy lanjany 5 ka hatramin'ny 7 kg - manana ny toetrany manokana: tsy misy faritra miboridana eo amin' ny loha sy ny tendany ary ny tratrany; vozon-tongotra feno volo; elatra tery sy mizorozoro ary rambony miendri-pantsika.
Ity karazana ity dia hita any Azia Afovoany, any Afrika, any Atsinanana Afovoany ary any Eorôpa, izay iray amin' ny karazana voltora efatra - voafetra indrindra any amin' ny tendrombohitra Pirenea, any amin' ny tendrombohitra Alpa, any amin' ny tendrombohitra Corse ary any Kreta.
I Pôntôsy na Pônto dia faritra ara-tantara any amin' ny morontsiraka atsimon' ny Ranomasina Mainty, any amin' ny faritra amin' ny Ranomasina Mainty atsinanan' i Torkia ankehitriny ary, araka ny fetra nomen' ny sasany azy, any Jeôrjia koa.
Ny Bokin' ny Salamo , dia milaza fa "Andriamanitra dia mitsangana eo amin' ny fiangonan' andriamanitra ; Izy mitsara eo anivon' ireo andriamanitra " (ֱֱִֹֹ ִַֹֹ ִַֹֹ ִַֹֹ ֱִַֹֹ ִַֹֹ ֱֱִֹ ִַֹֹ ֱִַֹֹ ִַֹֹ ְֶֶּ ֱִֹ ְִֹּׁ).
Ny hevitry ny hoe "elohim" miseho indroa dia niadian' ny manam-pahaizana hevitra, ka ny sasany milaza fa ireo teny roa ireo dia manondro an' i Yahweh, fa ny hafa kosa milaza fa ny Andriamanitry ny Isiraely no manapaka ny fiangonan' andriamanitra misy andriamanitra hafa na anjely.
Naorin’ ny Bôbô, vahoaka tatsaha, tamin' ny taonjato faha-11 ilay tanàna izay nivoatra nanomboka tamin' ny fahatongavan' ny Diola tamin' ny taonjato faha-15, ary vetivety dia lasa foibe ara-barotra lehibe, izay nivorian' ny mpivarotra isan-karazany samy hafa fiaviana.
Eo amin' ny lembalemba manakaiky ny sisin' ny lalamby mamakivaky an’ ilay firenena avy any Kôtidivoara mankany Nizera i Bobo-Dioulasso izay ivon-toeran’ ny raharaham-barotra ho an' ny vokatry ny fambolena avy amin' io faritra io , taretra, biby fiompy).
Ny toriteniny tamin' ny tanora dia nitarika azy higadra in’ enina teo anelanelan' ny taona 1965 sy 1979, ary voarara ny bokiny, izay nanamelohany ny sivilizasiôna tandrefana sy nanohanany an' i Iràna Islamika - ny sasany amin' ny lahatsorany dia nosoratana niaraka tamin' ny filoha iraniana ho avy Hashemi Rafsanjani ihany koa.
Nisy fifandraisany amin' ny fihetsiketsehan' ny Filazantsara ara-piarahamonina izany, izay nampihatra ny kristianisma amin' ny resaka fiarahamonina sady nandray ny heriny avy amin' ny fifohazam-panahy lehibe, sahala amin' ny hetsika misiônera prôtestanta maneran-tany.
Ny fifohazam-panahin' i Ulster sy ny an' i Wales sy ny fifohazam-panahy galoà dia niseho nandritra izany fotoana izany, na dia tsy voakasiky ny fifohazam-panahy lehibe fahatelo mivantana aza ny Fanjakana Mitambatra, tsy tahaka izay ny zava-nitranga tamin' ireo fifohazam-panahy lehibe roa voalohany.
Nandefa an'i Losifera avy any Karalisy , niaraka tamin'ny pretra Pankratio sy ny diakra Hilario, i Liberio, nefa tsy nisy zavatra noresahina tamin'izany afa-tsy ny fanamelohana an'i Atanazy, izay tsy nankasitrahin'ireo solontena avy any Rôma, izay nasesitany tany Atsinanana niaraka tamin'ny mpanoha riana hafa, araka ny didin'i Konstantio.
Tsy nanaiky hovidina tahaka izany i Liberio izay notohanan'ny mpitondra fivavahana teo an-toerana izay mbola niray hina, ka nandroaka ny iraky ny emperora any ivelan'ny bazilika Masindahy Piera izay saika hametrahan'io iraka io ny fanomezana avy amin'ny emperora teo amin'izay ataon'ny lovantsofina ho fasan'i Masindahy Piera.
Nanapa-kevitra ny handrava izany fanoherana izany i Konstantio ka nandidy ny solontenam-panjakana nitondra an'i Rôma atao hoe Flavio Leontinio mba hisambotra an'i Liberio izay efa nalaina ankeriny mandritra ny alina ka nentina tany Milano tamin'ny fararanon'ny taona 355 , mba tsy hisian'ny savorovorom-bahoaka.
I Liberio dia manam-piaviana romana izay teraka tamin'ny daty tsy fantatra, nahazo ny fitondrana maha evekan'i Rôma tamin'ny 17 Mey 352 rehefa maty ny eveka Jolio I, tamin'ny fotoana nianjadian'ny fahasahiranana vokatry ny arianisma izay nahazo ny fiangonana kristiana manontolo.
Noho izany dia namory sinoda tao Arelata i Konstantio II, izay nankalaza tao koa ny fahatelopolo taonan'ny fitondrany , tsy tonga tao i Liberio fa nandefa solontena roa mba hanohana ny fikasany hampanao konsily, nefa nomba ny fanamelohana an'i Atanazy ireto solontena roa ireto noho ny fanerena azy ireo.
Taorian' ny ady ho an' ny fahaleovantena izay nahomby, dia namorona firenena vaovao izy ireo izay nantsoiny hoe "Etazonian' i Amerika" , nampitambatra ny fanjakana telo ambin' ny folo, dia i New Hampshire, i Massachusetts, i Connecticut, i Rhode Island, i New York, i New Jersey, i Pennsylvania, i Delaware, i Maryland, i Virginia, i North Carolina, i South Carolina ary i Georgia.
Taorian' izay, nitombo ny tanim-pirenen' i Etazonia tamin' ny fampidirana fanjakana vaovao (ohatra, ny fividianana an' i Louisiana, ny ady nifanaovan' ny Meksikana sy ny Amerikana, ny fividianana an' i Alaska, sns) hizay nitohy atramin' ny taonjato faha-20.
Tamin' ny taona 1953 i Etazonia dia nampitombo ny fanampiana ara-tafika sy ara-toekarena ho an' i Frantsa, izay nirotsaka tamin' ny ady tao Indôsina , nefa ny fifanarahana tao Geneva tamin' ny volana Jolay 1954 dia nitarika amin' ny fizaràn' i Indôsina.
Avy eo dia niezaka nisakana izay mety ho fanafihana vaovaon' ny Kôminista any Azia Atsimo-Atsinanana i Etazonia tamin' ny alalan' ny fananganana ny Fikambanam-Pifanarahan' i Azia Atsimo-Atsinanana tamin' ny taona 1954.
Tamin' io taona 1956 io ihany dia namarana ny fanafihan' ny Israeliana sy ny Frantsay ary ny Britanika an' i Ejipta faha Nasser, taorian' ny fandraisana ho fananam-pirenena ny Lakandranon' i Suez, ireo firenena matanjaka roa ireo, tamin' ny alalan’ ny fifanarahana.
Nandritra izany fotoana izany, izay niverenan' ny Repoblikana eo amin' ny fitondrana tamin' ny alalan' ny fahalanian' i Warren G. Harding sy i John C. Coolidge , dia lasa firenana matanjaka indrindra teo amin' ny raharaham-barotra sy eo amin' ny raharaham-bola maneran-tany Etazonia.
Nanomboka tamin' ny taona 1925, tamin' ny alalan' ny famokarana be dia be ataon' ny indostria, dia niantoka ny 44 % amin' ny famokarana arintany sy 51 % amin' ny famokarana tsy maneran-tany ity firenena ity, noho ny fivangongoan' ny indostria sy ny fomba fiasa mampitombo ny vokatra ary ny fandaminana ny asa toy ny fôrdisma sy ny tailôrisma.
Nitandrina ny fahaleovantenan' ny fanjakana telo ambin' ny folo ity fivoriambe ity raha nanangana fahefana federaly, izay mahefa eo amin' ny sehatry ny varotra amin' ny any ivelany, ny fiarovana sy ny pôlitika ivelany, ary koa teo amin' ny sehatry ny fifandraisana eo amin' ny samy fanjakana.
Mba tsy hanjakazakan' ny fanjakana lehibe amin' ny fanjakana madinika dia nisy ny fanapahan-kevitra momba ny fitovian' ny isan' ny solontena ao amin' ny Antenimieran-doholona na Senate sy ny isan' ny solontena mifandanja amin' ny halehiben' ny fanjakana ao amin' ny Antenimieram-pirenena .
Nampandroso ny toeram-pambolena midadasika ireo fanjakana ireo tamin' ny alalan' ny fitsentsefana ny herin' ny andevo mainty hoditra, ka nanamafy amin' ny alalan' izany koa ny toekarena miankina amin' ny fanandevozana izay takian' ny any Avaratra ny fanafoanana azy amin' ny anaran' ny demôkrasia.
Na izany aza, ny fahareseny tamin' ny fiafaran' ny ady tany Vietnamy tamin' ny taona 1975 dia niteraka fanohintohinana ny fahatokisan-tenan' ny Amerikana, na dia nanampy ny fitazonana ny fanjakazakany teo amin'ny sehatra iraisam-pirenena sy ny toerana misy azy ny faharavan' ny Vondrona Sôvietika tamin' ny fiandohan' ny taompolo 1990.
Ny Atsimo dia niaro fatratra ny fampidirana an' i Texas mpankasitraka ny fanandevozana ho isan' ny fanjakana amerikana, ny Avaratra kosa nanohitra an' izany – tahaka ny antokon' ny Fahafahana izay niforona tamin' ny taona 1839, izay nitaky ny fanafoanana ny fanandevozana manerana an' i Etazonia.
Tamin' ny voalohany dia firenena tsy niandany i Etazonia tamin' ny fiandohan' ny Ady Lehibe Voalohany, nanatevin-daharana ny Triple Entente tamin' ny fotoana naha filoham-pirenena an' i Woodrow Wilson ity firenena ity ary niditra an-tsehatra tamin' ny ady tamin' ny 6 Avrily 1917.
Nandritra ny fahasahiranana lalina ara-toekarena tamin' ny taona 1893 sy 1894 (fahabanky ropitry ny indrostria sy fidangan' ny vidim-piainana ary tsy fananana asa) dia nisy fitokonana vaovao nataon' ny mpiasa, nahery vaika koa, tao Chicago nataon' ny Sindikan' ny Lalamby Amerikana tamin' ny taona 1894.
Etsy an-daniny, ny mpamboly tany Andrefana, izay bokan-trosa sy tsy nankasitraka ny sakana amin' ny alalan' ny fadin-tseranana, dia naneho ny tsy hafaliany tamin' ny alalan' ny hetsika momba ny fananan-tany Granger, izay niely izaitsizy tamin' ny taompolo 1870.
Ny Fanambaràna ny Fahaleovanten' i Etazonia sy ny Fanambaràna ny Zon' ny fanjakan' i Virginia , ary ny Fanambaràna ny Zo tamin' ny taona 1789 dia nisy fiantraikany tamin' ireo izay nampandry an-tsoratra ny "Fanambaràna ny Zon' Olombelona sy ny an' ny Olom-pirenena" tamin' ny taona 1789 (frantsay: Déclaration des droits de l'homme et du citoyen de 1789).
Nanaja ny pôlitikan' ny tsy fitsabahana nofaritan' ny fotokevitr' i Monroe tamin' ny taona 1823 anefa izy, afa-tsy tamin' ny fandraisany anjara tamin' ny fihaonambe tao Algésiras momba an' i Marôka tamin' ny taona 1906, ary tamin' ny nisahanany ny anjara asan' ny mpanelanelana tamin' ny ady nifanandrinan' i Rosia sy i Japàna tamin' ny taona 1904 sy 1905.
Tamin' ny fotoam-pitondran' i Franklin Delano Roosevelt, ny fanafihan' ny Japôney tao Pearl Harbor tamin' ny 7 Desambra 1941 dia nahatonga an' i Etazonia hiditra an-tsehatra nanampy ny firenena mpiara-dia niady amin' ny firenena ao amin' ny "Teza" , ka namarana ny lalàn' ny tsy fiandanian' ny taona 1930 .
Rehefa hitan' i Etazonia ny fisian' ny toby fandefasana balafomanga tany Kiobà dia nitaky an' i Khrushchev mba hanaisotra ny balafomanga sôvietika i Kennedy ary nandrahona an' i Kiobà tamin' ny fanaovana ankivy amin' ny lafiny rehetra, nofaritan' i Kennedy, izay mbola manan-kery, na dia nohalefahina aza izany hatramin' izay.
Taorian' ny ady nifanandrinan' i Espaina sy i Etazonia tamin' ny taona 1898, dia lasa teo ambany fifehezan' i Washington i Pôrtô Rikô sy i Guam ary i Filipina, izay ny sisa tamin' ny Empira Espaniôla mpanjana-tany, ary nametraka an' i Kiobà ho prôtektôrata eo ambany fiahiany.
Toy izany koa, tamin' ny taona 1949, i Truman dia nanamafy ny fanampiany ny firenena tsy mandroso hampitombo ny fari-piainan' izy ireo amin' ny alalan' ny fampandrosoana ny indostria, amin' ny alalan' ny fandraisana fanampiana ara-teknika avy any Etazonia.
Nanomboka tamin' ny taona 1948, ankoatra izany, dia niaro an' i Israely ara-diplômasia sy nanome fitaovam-piadiana ho an' ity firenena ity i Etazonia, dia i Israely izay notohanany tamin' ny fananganana azy ho fialofan' ny Jiosy taorian' ny fandripahana foko nihatra taminy.
Voafidy tamin' ny taona 1932 i Franklin Delano Roosevelt ary nanolotra New Deal hiadiana amin' ny krizy, amin' ny alalan' ny fametrahana ny fototry ny "fanjakana mpiahy" , tsy tahaka an' i Calvin Coolidge sy i Herbert Hoover filoham-pirenena teo alohany izay nanatanteraka ny pôlitikan' ny Laissez-faire , izany hoe tsy fidiran' ny fanjakana amin' ny lamina ara-toekarena.
I James Monroe, tamin' ny fanambaràny ny fanoherany ny fitsabahan' ny Eorôpeana amin' ny raharaha anatin' i Etazonia , dia namaritra ny fotopototry ny pôlitikan' i Etazonia momba ny raharaha iarahana amin' ny firenena vahiny, hatramin' ny taonjato faha-20 .
Tamin' ny taompolo 1920 dia nampifamadika ny pôlitika mahazatra momba ny fifindra-monina malalaka ny Kôngresy amerikana tamin' ny alalan' ny anjara isa, izay nampihena ny fifidra-monina avy any Eorôpa (lalàna maro momba ny fifindra-monina: lois des quotas tamin' ny taona 1921 sy 1924).
Tamin' izany fotoana izany ihany, tamin' ny faritra atsimo amin' i Etazonia, dia nisy ny fikaon-tany vokatry ny rivotra mahery vaika izay nahazo vahana noho ny haintany taona maro sy ny fitrandrahana tafahoatra ny tany fambolena, izay nandrava ny fambolena tao amin' ireo Lemaka Lehibe any Atsimo, izay lasa "vilanim-bovoka" , nanery ny tantsaha hifindra monina.
Ny ady tany Vietnamy dia nisy fiantraikany lehibe amin' ny Amerikanina: fandaniam-bola ara-miaramila mavesatra niteraka fisondrotry ny vidim-piainana sy tsy fahampian' ny tetibola, naharatsy endrika an' i Etazonia eran' izao tontolo izao, krizy ara-môraly sy ara-pôlitika lalina teo amin' ny tanora amerikana.
Misy vondrona roa samy manana ny maha izy azy: ny Akàna monina anaty ala (ny Asanty, ny Brônga, ny Sefoy, ny Aôoina, ny Oasao na Vasava, ny Koaho, ny Asîna ary ny Denkiira) ary ny Akàna monina amorontsiraka .
Ny Akàna ao Kôtidivoara dia mizara ho vondrona telo: ny mponina ao amin' ny sisintany miaraka amin' i Ganà sy ny Baole , ary ny Akàna an-driakasia any atsimo (ny Abe, ny Abijy, ny Abore, ny Akie na Atie, ny Adiokro, ny Avikama, ny Aladiàna, ny Ebrie ary ny Eôtile).
Ny Akàna na Akanjy na Hekany dia vondrom-poko miorim-ponenana ao Afrika Andrefana, monina amin' ny ampahany be amin' ny faritra atsimo amin' i Ganà sy ny faritra atsimo-atsinanana amin' i Kôtidivoara, izay be zavatra itoviana amin' ny lafiny fiteny sy kolontsaina.
Ny "karipetra tatsinanana" dia tenomina amin' ny tanana amin' ny fomba nentim-paharazana ary ny niaviany dia any Iràna (ny karipetra persiana no anisan' ny malaza indrindra ara-tantara), any Torkia, any amin' ny firenena any Azia Afovoany, any amin' ny firenena ao amin' ny faritra Kaokazy, any Pakistàna, any India ary any Sina, ary koa any Marôka sy any Tonizia.
Ny ôazisy dia mitambatra amin' ny tontolon-tany efitra misy azy amin' ny alalan' ny fifandraisany akaiky matetika amin' ny fiompiana mitady ahitra ataon’ ny mponina mpifindrafindra monina (matetika ny mponina miompy andiam-biby fiompy mpifindrafindra monina sy ny mponina miorim-ponenana dia miavaka tsara).
Na izany aza, amin' ny famaritan' ny antrôpôlôjia sy ny arkeôlôjia, ny ôazisy dia faritra azo ivelomana noforonin' ny olombelona ary karakaraina amin' ny fampidirana rafi-pitantanana ara-teknika sy ara-tsôsialy ny rano sy ny fitaovana biôlôjika ary ny asa.
Tamin' ny Febroary 2014, ny masoivohon' ny Fanjakan' i Nederlandy dia nanambara fa eo amin' ny 420 000 eo ho eo ny mpiteny neerlandey amin' ny sokajin-taona rehetra ao amin' ny RDK, izay miparitaka nanerana an' ilay firenena, izay ahitana vondron' olona mitoka-monina maro.
Ankoatr' izany, ny fiteny anglisy no fiteny ampiasain' ny miaramilan' ny Firenena Mikambana any amin' ny Repoblika Demôkratikan' i Kôngô, ary ny ankamaroan' ny Kôngôley mpitsoa-ponenana niverina tany an-tanindrazana, ary taloha nipetraka tany amin' ny firenena miteny anglisy .
Ny fiteny neerlandey no fiteny faharoa tao amin' ny Fanjakan' i Kôngô tamin' ny taona 1885 ka hatramin' ny taona 1908 ary ny fiteny tao Kôngô Belza tamin' ny taona 1908 ka hatramin' ny 1960, ary nandritra io vanim-potoana io dia nosoratana amin' ny teny frantsay sy neerlandey miaraka ny arsivany.
Ny ampahany amin' ny efi-trano fihibohana aogostiniana izay nipetrahan' i Lotera, voalohany tamin' ny naha-monka azy ary avy eo tamin' ny naha-tompony azy niaraka tamin' ny vadiny Katharina von Bora sy ny zanany enina, dia voatahiry ary novana ho Tranombakok' i Lotera.
Ireto avy ny sokajin' olona sy ny fikambanana tsy mankasitraka ilay tetikasa: ny mponina eo an-toerana sy ny manodidina, ny olom-pirenena maro eto Madagasikara, ny mpampiasa ilay toerana ho fialamboly, ny manam-pahaizana, ny fikambaana mpikarakara ny fiarovana ny zavaboary , ny antoko pôlitika , ny Tour operators ao amin' ny faritry ny National Park.
Ny tombontsoa ho azon' ny Malagasy dia ny famoronana asa ho an' ny olona miisa 100 000, ny fanorenana seranan-tsambo iraisam-pirenena any Soalala izay ho ny lehibe indrindra eto Madagasikara ; ny famatsiana angovo mahazaka 300-400 megawatts ao an-tanàna.
Ny fikambanana TANY dia manohitra ny famidrana ny mponin' i Soalala, nangataka tamin' ny governemanta malagasy mba hanazava ny fomba nandaniana ny vola 100 tapitrisa dôlara, nangataka tamin' ny orinasa sinoa WISCO mba hamaritana raha toa ka ho an' ny Malagasy avokoa ireo toerana 100 000 nampanantenainy ireo.
Hatramin' ny niandohan' ilay hetsika sy ny fotoana niandrasan' ny Mpianatra ny Baiboly ny Hara-magedona tamin' ny taona 1914, ireo finoana eskatôlôjika ireo dia nandalo fiovana izay mihoatra lavitra noho ny famerenana fotsiny ny daty tokony hisehoany.
Ny fiteny mandeana na fiteny mandaika dia karazan' ny fiteny arameana atsimo-atsinanana ampiasain' ny fianakaviamben' ny Mandeana, izay monina any amin' ny faritra atsimo amin' i Iràka sy atsimo-andrefana amin' i Iràna, ao amin' ny bokim-pivavahany.
Ny sampana vaovaon' ny fiteny mandeana klasika, izay fantatra amin' ny anarana hoe fiteny mandeana vaovao, dia tenenin' ny ampahany kely amin' ny Mandeana monina manodidina an' i Ahvaz sy ao atsimo amin' i Khorramshahr ao amin' ny faritanin' i Khuzestan .
Tamin' ny namoronana azy tamin' ny 11 Desambra 1946 tany New York, ny anarany tany am-boalohany dia ny hoe United Nations International Children's Emergency Fund – UNICEF ("Tahirim-Bola Iraisam-Pirenen' ny Firenena Mikambana ho an' ny Ankizy"), fikambanana naorina mba hanome fanampiana avy hatrany ny reny sy ny zaza niharan' ny vokatry ny Ady Lehibe Faharoa.
Ny ankamaroan' ny asany dia tanterahiny eny ifotony, miaraka amin' ny tambajotra ahitana birao isam-pirenena sy foibe ary trano hafa miisa 150, ary "komity nasiônaly" miisa 34 izay manatanteraka ny iraka ataony amin' ny alalan' ny fandaharan' asa novolavolaina miaraka amin' ny governemanta mpampiantrano.
Ny Tahirim-Bolan' ny Firenena Mikambana ho an' ny Ankizy, izay antsoina amin' ny fanafohezana ny anarany taloha amin' ny teny anglisy hoe UNICEF na Unicef, dia rantsan' ny Firenena Mikambana, tompon' andraikitra amin' ny fanomezana fanampiana amin' ny maha-olona sy amin' ny fampandrosoana ny ankizy maneran-tany.
Tamin' ny taona 2018 ny UNICEF dia nanampy tamin' ny fahaterahan' ny zaza miisa 27 tapitrisa, nanome vaksiny dimy sanda ho an' ny ankizy tombanana ho 65,5 tapitrisa, nanampy amin' ny fanabeazana ankizy miisa 12 tapitrisa, nitsabo zaza efatra tapitrisa voan' ny tsy fanjarian-tsakafo mahery vaika, ary namaly vonjy taitra 285 amin' ny maha-olona any amin' ny firenena 90.
Ny hetsika ataon' ny UNICEF dia ahitana fanaovana vaksiny sy fisorohana aretina, fitsaboana ny reny sy ny zaza mitondra ny tsimokaretina VIH, fanatsarana ny sakafon' ny reny sy ny zaza, fanatsarana ny fidiovana, fampiroboroboana ny fanabeazana ary fanampiana vonjy maika raha misy loza mitranga.
Na izany aza, amin' ity indray mitoraka ity, i Mohammad Khatami dia afaka nanamafy indray ny hetsika fanohanana ny fanjakana tan-dalàna, tamin’ ny alalan’ ny fanokafana fanadihadiana sy ny fampahafantarana ny besinimaro ny maha voarohirohy ny mpiasan’ ny Minisiteran' ny Atitany.
Ny tanora sy ny vehivavy, voataonan' ny fiandaniany amin’ ny fandraisana anjaran' ny vehivavy bebe kokoa amin' ny andraikitra ara-pitantanan-draharaha sy ara-pôlitika, tamin' ny fampanantenany hiady amin' ny tsy fananan' asan’ ny tanora sy ny finiavany hampisokatra an' i Iràna amin’ izao tontolo izao, izay hiantoka ny fandreseny.
Nametra-pialana izy tamin' ny volana May 1992, zavatra tsy mbola nisy teo amin' ny tantaran' ny Repoblika Islamika, tamin’ ny nanamelohany amin' ny alalan' ny taratasy nalefany ho an' ny filoha Akbar Hashemi Rafsanjani ny "firongatry ny toe-tsaina mihemotra sy ny tontolon’ ny tsy fandriam-pahalemana izay manjaka hatrany amin' ny hetsika ara-kolontsaina”.
Zanakalahin' ny ayatollah Ruhollah Khatami i Mohammad Khatami, mpikambana manan-danja sy nohajaina tao amin' ny mpitondra fivavahana siita iraniana avy amin' ny taranaky ny mpaminany Mohamady, nahazo diplôma amin' ny filôzôfia sy ny siansan’ ny fanabeazana tao amin' ny lalam-piofanana ao Qom.
Voafidy tamin' ny 69 % amin' ny vato i Mohammad Khatami, izay nanohy ny pôlitikan' ny fisokafana notarihin' i Akbar Hashemi Rafsanjani amin' ny firenena arabo, fa ambonin' izany rehetra izany dia nikatsaka ny hanapaka ny fitokana-monin' ny fireneny amin' ny firenena tandrefana izy.
Ny tena maro mpiteny dia ny fiteny hindostany (fiteny hindy sy fiteny ordo: olona miisa 240 000 000 any ho any), ny fiteny bengaly , ny fiteny penjaby , ny fiteny maraty , ny fiteny gojaraty , ny fiteny orià , ny fiteny sindy , ny fiteny nepaley , ny fiteny singaley , ny fiteny seraiky , ary ny fiteny asamey .
I Sina no mitana ny laharana voalohany amin' ny famokarana antrasita eran-tany; ny mpamokatra hafa dia i Rosia, i Okraina, i Kôrea Avaratra, i Kôrea Atsimo, i Afrika Atsimo, i Espaina, i Alemaina, i Vietnamy, ny Fanjakana Mitambatra, i Aostralia, i Kanada, ary i Etazonia.
Ny tany nivarotana ny olona avy aty Madagasikara dia tany Amerika, tao Afrika Atsimo, Pôrtogaly, tany Goa , tany Java, tany Batavia , tany Bourbon , tany Ile de France , tany Jamaika, tany Barbady, tany Trinidada, ary tany Pôrtô Rikô.
I Urmia dia farihy marivo sy masira any amin' ny tapany avaratra-andrefan' i Iràna, ao andrefan' ny tanànan' i Tabriz, ao amin’ ny faritr’ i Azerbaijàna Iraniana (eo anelanelan' ny faritanin' i Azerbaijàna Atsinanana sy ny an’ i Azerbaijàna Andrefana).
Ny Fetin' ny Ankohonana Masina dia fankalazana litorjika ao amin' ny Eglizy Katôlika, ary koa any amin' ny fiangonana loterana sy anglikanina maro, ho fanomezam-boninahitra an' i Jesoa sy ny reniny ary ny raikeliny, Masindahy Jôsefa, amin' ny maha ankohonana azy; izany dia voamarika nanomboka tamin' ny taona 1921 rehefa nampidirin' ny Papa Benoà XV.
Nanjary nalaza teo amin' ny zavakanto io lohahevitra io nanomboka tamin' ny taona 1490, fa ny fanomezam-boninahitra ny Ankohonana Masina dia natomboka tamin' ny fomba ôfisialy tamin' ny taonjato faha-17 nataon' i Saint François de Laval, eveka voalohany tao Nouvelle-France, izay nanangana fiombonana.
Ny karazana sasany dia manan-danja eo amin’ ny toekarena, amin’ ny maha voamadinika azy, na amin’ ny maha fihinan' ny biby fiompy azy, na koa amin’ ny maha ahi-dratsy azy, manimba noho ny fifaninanana ataony amin' ny zavamaniry ambolena, ary koa amin' ny maha mpitahiry ny virosy na holatra mamparary ny zavamaniry azy.
Ny Tatara dia niditra sy niely tao amin' ny faritr' i Azia sy Eorôpa teo ambany fitarihan' ny Môngôly tamin' ny taonjato faha-13, ary koa ireo foko miteny torkika tao amin' ny Ulug Ulus tamin' ny taonjato faha-14 sy faha-15.
Ny afindrafindrao dia dihy malagasy vokatry ny fakan-tahaka ny dihy vazaha atao hoe quadrille izay dihiezina amin'ny mozika malagasy, matetika tanterahin'olo-maro mandeha tsiroaroa, lahy sy vavy, ka ny vavy eo aloha fa ny lahy ao aoriana mihazona ny tanan'ny vavy toa mampiana-mandeha azy.